open-index/open-wikipedia-markdown huggingface dataset:
Svetový pohár v biatlone 2011/2012

**Svetový pohár v biatlone 2011/2012 ** je 35. ročník Svetového pohára v biatlone. Začiatok tohto ročníka bol 3. novembra 2011 vo švédskom Östersunde a jeho koniec je naplánovaný na 18. marca 2012 v ruskom Chanty-Mansijsku. Víťazstvo budú obhajovať Nór Tarjei Boe a Fínka Kaisa Mäkäräinenová.

## Svetový pohár v biatlone  2011/2012 (muži)

## Svetový pohár v biatlone 2011/2012 (ženy)

## Referencia
http://services.biathlonresults.com/Schedule.aspx

## Externé odkazy
*Oficiálna stránka IBU 

Kategória:Biatlon v 2011
Kategória:Biatlon v 2012
Kategória:Svetový pohár v biatlone
Chorramšahr

**Chorramšahr** (po perzsky **خرمشهر**) je prístavné mesto Iránu. Chorramšahr sa nachádza v provincii Chúristán v juhozápadnom Iráne. Leží na rieke Šatt.

Kategória:Mestá v Iráne
Roveň (Podtureň)

**Roveň** je miestna časť Podturne, obce v okrese Liptovský Mikuláš. Pričlenená bola v roku 1993. 

Nachádzajú sa tu stavby na technické využitie, napríklad Technické služby mesta Liptovský Hrádok, čistička odpadových vôd (mimo prevádzky) a hotel Borová Sihoť, ktorý ponúka ubytovanie pri rieke Váh.

## Externé odkazy
*www.podturen.sk 

Kategória:Podtureň
Divadlo Lab

Divadelné štúdio Divadelnej fakulty Vysokej školy múzických umení. 

## História divadla
Od založenia Divadelnej fakulty VŠMU (1949) hrávali jej študenti v rôznych provizórnych priestoroch. 
Prvé stále divadelné štúdio vzniklo z iniciatívy poslucháčov herectva už v roku 1998. V tom čase pôsobilo pod názvom Štúdio Kaplnka v priestoroch kaplnky Academie Istropolitany, kde mala Divadelná fakulta VŠMU svoje sídlo. V roku 2007, po otvorení novej budovy SND, sa divadelné štúdio presťahovalo do uvoľnených priestorov Malej scény. Spolu so zmenou priestoru zmenilo Štúdio Kaplnka aj svoj názov na Malá scéna VŠMU. No už po troch sezónach sa sťahovalo opäť. Tentokrát do vlastných priestorov v novej budove Divadelnej fakulty VŠMU. A opäť zmenilo aj svoj názov na súčasné **Divadlo Lab**.
Nové divadelné štúdio  tak zahájilo svoju prvú sezónu v roku 2010. 

## Poslanie
Úlohou Divadla Lab je prezentovať produkcie študentov Divadelnej fakulty rôznych ročníkov. Tvorba a uvádzanie divadelných inscenácií je súčasťou učebného procesu všetkých odborov Divadelnej fakulty VŠMU. Výber inscenovaných diel je do veľkej miery závislí od študentov. Dramaturgia divadla je preto rôznorodá a snaží sa o nové pohľady na rôzne témy. Avšak podľa niektorých názorov nie je divadlo tak experimentálne ako by sa od študentov čakalo.

## Iné aktivity
Divadlo Lab je súčasťou siete divadiel, ktoré sa zúčastňujú akcie **Noc Divadiel**. 
Každé dva roky organizuje Divadelná fakulta v aj priestoroch divadelného štúdia **medzinárodný** festival Istropolitana.

## Externé odkazy

* Divadlo Lab; oficiálna stránka
* *Divadlo BA!*, Divadelná fakulta VŠMU, Bratislava 2010
* Vysoká škola múzických umení; stránka školy

Lab
Kategória:Kultúra v Bratislave
Kategória:Divadlá v Bratislave
Andrej Fáy

**Andrej Fáy** (; * 30. máj 1786, Kochanovce, Uhorsko† 26. júl 1864, Pešť, Uhorsko) bol uhorský advokát, podnikateľ a politik, spisovateľ a dramatik, prekladateľ a reformátor školstva.

## Životopis
Narodil sa v Kochanovciach (, dnes mestská časť Sečoviec), v rodinnej zemepánskej kúrii. Bol známy ako zberateľ aj spisovateľ rozprávok, bájok a taktiež sa venoval prekladu, písaniu románov aj divadelných hier. Vydal 8-zväzkové knižné dielo. Bol milovníkom umenia a popri spisovateľskej činnosti pôsobil aj ako riaditeľ divadla.

V politickom živote pôsobil ako advokát a hlavný slúžny. Založil družstevné spolkové sporiteľne a poisťovne a tiež ako reformátor protestantskej únie sa venoval zveľaďovaniu školstva. Bol známy aj ako *„Priateľ nášho ľudu.“*

## Pamiatka

V roku 1964, pri príležitosti 100. výročia jeho úmrtia, vydala maďarská pošta príležitostnú poštovú známku. Fáyho spoločnosť so štátnou sporiteľňou ocenili toto jubileum pamätným žetónom, bustou a pamätnicou.

Na strednej časti múra rodnej kúrie, ktorá bola roku 1933 zbúraná pre nevyhovujúci stav, osadila *Prvá peštianska krajanská sporiteľná spoločnosť* s prispením Zemplínskej župy v roku *1886* pamätnú tabuľu. Pôvodný text bol v maďarskom jazyku: *„V tomto dome sa narodil 30. mája 1786 Andrej Fáy, významný spisovateľ, rodoľub a zakladateľ Prvej peštianskej krajanskej sporiteľnej spoločnosti. ‚Byť prospešnýmʹ bolo jeho životným krédom.“* Po druhej svetovej vojne bol odstránený aj zvyšok múra.

Neskôr bola na priečelí budovy detských jaslí, ktorá stojí na mieste kúrie, je inštalovaná pamätná tabuľa s reliéfom jeho hlavy.

## Referencie


## Literatúra
FÁY, Andrej. In: *[[Biografický lexikón Slovenska]]*, II. (C – F). Martin: Slovenská národná knižnica, 2004, s. 508

## Iné projekty

Kategória:Uhorskí politici
Kategória:Uhorskí spisovatelia
Kategória:Osobnosti zo Sečoviec
Škoda 3Tr

náhľad|Plzenský trolejbus Škoda 3Tr3 č. 119 v depozitári science centra Techmania v roku 2010
**Škoda 3Tr** je model česko-slovenského trolejbusu, ktorý bol vyrábaný v 40. rokoch 20. storočia firmou Škoda (počas vojny sa podnik nazýval *[[Reichswerke Hermann Göring]] AG*) v Plzni. Technicky vychádza z predchádzajúceho typu Škoda 2Tr.

## Konštrukcia
Trolejbus 3Tr konštrukčne nadväzuje na typ 2Tr, ktorý bol pred druhou svetovou vojnou vyrobený v počte piatich kusov pre pražskú trolejbusovú prevádzku. So svojim predchodcom sa voz 3Tr zhoduje v konštrukcii podvozku i karosérie (aj keď tá sa vzhľadovo líši), v prevedení náprav a spôsobu odpruženia.

Išlo o trojnápravový trolejbusový voz so zadnou hnacou nápravou. Karoséria bola celokovová, v pravej bočnici sa nachádzali dvoje (1. a 2. výrobná séria) alebo troje (3. séria) skladacie dvere. Interiér trolejbusu bol vybavený pozdĺžnymi lavicami pre cestujúcich. Pohon zabezpečovali dva kompaudné motory Škoda, ktoré boli uložené pod skriňou vozidla v ráme podvozku.

## Dodavky trolejbusov
V rokoch 1941 až 1948 bolo vyrobených v troch výrobných sériách 34 vozov, ktoré boli všetky dodané do Plzne. Z nich sa zachovali vozy č. 101 a č. 119. Voz č. 119 z tretej výrobnej série (preto označenie 3Tr3) slúžil na účely plzenskej mestskej hromadnej dopravy do roku 1967, od júna 2012 sa stal súčasťou expozície plzenského science centra Techmania.

Posledné vozidlá tohto typu boli v Plzni vyradené v roku 1970.

## Historické vozy

## Referencie

*

## Iné projekty

03Tr
Temnodontosauridae

**Temnodontosauridae** je čeľaď ichtyosaurov s (v súčasnosti) jediným rodom **Temnodontosaurus**. Žil v období spodnej jury (asi pred 198 až 185 miliónmi rokov) na území dnešnej Európy (Anglicko a Nemecko). Predpokladá sa, že jeho maximálna dĺžka sa pohybovala okolo 12 metrov.

## Opis
Temnodontosaurus mal najväčšie oči zo všetkých známych stavovcov. Priemer jeho oka dosahoval až 20 cm. Tento rýchly a obratný lovec obýval moria jurského obdobia. Jeho potravu tvorili hlavne malé ryby a hlavonožce.

## Druhy
* †*Temnodontosaurus platyodon*
* †*Temnodontosaurus eurycephalus*
* †*Temnodontosaurus nuertingensis*
* †*Temnodontosaurus trigonodon*
* †*Temnodontosaurus acutirostris*
* †*Temnodontosaurus azerguensis*

## Galéria

Súbor:Temnodontosaurus trigonodon mounted skeleton.JPG|Kostra druhu *Temnodontosaurus trigonodon*.
Súbor:Temnoscale.png|Veľkostné porovnanie rodu Temnodontosaurus s človekom.


## Referencie

Kategória:Ichtyosaury
Kategória:Ichtyosaury žijúce v jure
Bondage

náhľad|Ukážka dekoratívneho zviazania
**Bondage** patrí medzi najobvyklejšie a najrozšírenejšie BDSM praktiky. Ide o erotickú techniku, ktorá spočíva v obmedzení pohyblivosti partnera (znehybnení) rôzneho stupňa – od viac-menej symbolického až po totálne znehybnenie.

Špecifickou fomou bondage je tzv. šibari, ktoré má korene v Japonsku. Pri tejto forme spútavania je človek zväzovaný povrazom, ktorý sa viaže komplikovanými dômyselnými uzlami do rôznych obrazcov a štruktúr.

## Pozri aj
* flagelantizmus

## Iné projekty

## Zdroj

Kategória:Sexuálne výhonky
Kategória:Sexuálne praktiky
Jozef Országh

**Jozef Országh** môže byť:
* slovenský podnikateľ žijúci vo Varšave (1836 – 1925), pozri Jozef Országh (podnikateľ)
* slovenský verejný činiteľ (1883 – 1949), pozri Jozef Országh (verejný činiteľ)

Országh, Jozef
Jozef Országh (verejný činiteľ)

**Jozef Országh** (* 21. júl 1883, Abramová-Laclavá  † 28. december 1949, Bratislava, pochovaný v Martine) bol slovenský verejný činiteľ a právnik.

## Rodina
* otec: Ignác Országh
* matka: Augusta rod. Peťková
* manželka: Elena rod. Galandová 

## Životopis
Navštevoval školu v Martine, študoval na vyššej obchodnej škole a právo na univerzite v Kluži. V roku 19201922 slúžny Zvolenskej a Hontianskej župy v Banskej Bystrici. Predstaviteľ štátnej správy v ČSR, pomáhal budovať štátny a samosprávny aparát na Slovensku. Po rozbití republiky bol v spojení s občianskym odbojom, orientoval sa na hlavnú Šrobárovu skupinu. Spoluorganizátor národných politických a kultúrnych podujatí, napísal úvod do Plickovho *Slovenska* (1938), prispieval do novín a časopisov. V rokoch 1931 – 1949 zastával post predsedu Matice slovenskej.

V období rokov 1931 – 1938 zastával post prezidenta Slovenskej krajiny. Jozef Országh bol 2. krajinským prezidentom, vystriedal Jána Drobného. Počas jeho vlády sa uskutočnili známe Pribinove oslavy v Nitre.

## Pamiatky
* hrob s náhrobníkom na Národnom cintoríne v Martine

## Literatúra
* Slovenský biografický slovník

## Externé odkazy
* 
* Záznam o narodení a krste v matrike záznam číslo 35 - farnosť Svätý Ďur; pokrstený ako Josephus Joannes Országh

## Referencie

Kategória:Slovenskí politici
Kategória:Slovenskí právnici
Kategória:Slovenskí publicisti
Kategória:Predsedovia Matice slovenskej
Kategória:Osobnosti z Abramovej
Kategória:Pochovaní na Národnom cintoríne v Martine
Rugby League

náhľad|Rugby league
náhľad|Obranná fáza hry v rugby league náhľad|Rugby league žien náhľad|Lopta rugby league náhľad|Ihrisko rugby league
**Rugby League** (iné názvy: **trinástkové ragby**; (anglické): **rugby league**, **rugby league football, (rugby) XIII, league, rugby**) je kolektívny šport a loptová hra, ktorá sa hrá na trávnatej ploche, a ktorá je veľmi podobná ragby. Šport, v ktorom proti sebe nastupujú dve 13-členné družstvá, je v niektorých krajinách populárnejšia ako samotné ragby. Cieľom hry je dopraviť oválnu loptu pomocou rúk či nôh za bránkovú čiaru (bránkovisko) či kopnúť do bránky tvaru "H". Najkvalitnejšie súťaže Rugby league sú európska Super League a austrálska National Rugby League. Prvé majstrovstvá sveta rugby league sa konali v roku 1954 vo Francúzsku.

## Dejiny
Rugby league vznikla v roku 1895 na severe Anglicka, keď niektorí hráči ragby potrebovali peniaze, aby mohli odísť zo zamestnania a mohli sa tak venovať iba hre. Hráči na juhu Anglicka, ktorí mali viac peňazí, s nimi nesúhlasili, a tak došlo k ich odtrhnutiu a taktiež k vzniku *Rugby League*, zatiaľ čo južné kluby hrali za *Rugby Union*. Šport sa tak začal vyvíjať oddelene na základe rozdielnych pravidiel. Obe organizácie sú dnes na profesionálnej úrovni. Zastrešujúca organizácia pre rugby league, Medzinárodná federácia rugby league, vznikla v roku 1948 (vtedy pod názvom *Super League International Board*). Šport zapustil svoje korene vo viacerých krajinách, a napríklad v Austrálii či v Papue-Novej Guiney je to najpopulárnejší šport. V kolíske tohto športu, v Anglicku, sa rugby league svojou popularitou vyrovná ragby.

## Stručné pravidlá
* tím na ihrisko tvorí 13 hráčov: 1 zadák, 2 krídla, 2 centri, 2 spojky, 2 prvoradoví, 2 druhoradoví hráči, 1 mlynár a 1 viazač
* ďalší 4 hráči sú na striedačke, každý tím môže striedať maximálne 12-krát
* ihrisko má rozmery 100 x , podobne ako pri futbale
* oválna ("šišatá") lopta je o trochu väčšia ako pri americkom futbale
* hracia doba trvá 2 x 40 min s prestávkou 10 min, hráči si v polčase menia strany
* za skládku lopty v bránkovisku dostáva tím 4 body, za následný kop do priestoru H-čkovej bránky nad jej brvno ďalšie 2 body
* za penaltu dostáva tím 2 body
* hráč môže dať aj gól priamo z hry, a to, keď sa lopta odrazí od zeme a preletí do priestoru bránky; takýto gól má hodnotu 1 bod
* rozdielom oproti ragby je aj to, že je možné zadržať a zložiť na zem útočiaceho hráča s loptou počas jedného útoku len 6-krát; po šiestej skládke, ak nepadne gól, dostáva loptu tím v obrane; v praxi to znamená, že po piatej skládke zložený útočiaci hráč kopne loptu čo najďalej od hráčov súperovho tímu, aby im čo najviac sťažil prístup k lopte
* stretnutie rozhodujú traja rozhodcovia, jeden hlavný a dvaja asistenti

## Pozri aj
* Medzinárodná federácia rugby league
* Majstrovstvá sveta v rugby league

## Iné projekty

## Externé odkazy
* Stránka Medzinárodnej federácie rugby league  
* Stránka Českej asociácie rugby league  
* Stránka venovaná rugby league 
* Stránka venovaná rugby league 


Kategória:Kolektívne športy
Kategória:Loptové hry
Kategória:Športy vzniknuté v Anglicku
Kia Rio

**Kia Rio** priamy pokračovateľ modelu Kia Pride a Kia Avella je malý automobil dostupný v prevedení ako 5-dverový hatchback a 4-dverový sedan. Výroba automobilu Kia Rio začala v roku 2005. Od roku 2011 je Kia Rio vyrábaná v rámci tretej generácie s označením Nové Rio. Pri výrobe Nového Ria spolupracovala automobilová spoločnosť Kia so svojou sesterskou spoločnosťou Hyundai Motor Company.

## Prvá generácia
náhľad|vľavo|Kia Rio – prvá generácia
Automobily Kia prvej generácie dostupné ako hatchback, či sedan patrili svojou kvalitou do kategórie najlacnejších áut. Vyznačovali sa zlou konštrukčnou kvalitou a zlými jazdnými vlastnosťami. Zaujímavosťou je, že v USA sa Kia Rio predávala pod označením Rio Cinco.

### Motor
Rok 2002 predstavoval pomerne veľkú inováciu ktorá zahrňovala zmeny v brzdách, interiéri, exteriéri ale i v motore. Do roku 2002 sa automobil Kia Rio vyrábal s motorom kde celkový výkon predstavoval 72 kW a objem 1.5 l. Až neskôr, v rokoch 2003 – 2005 sa do výroby zaviedol štvorvalec s výkonom 78 kW s objemom 1.6 l.
Modely Kia Rio mali zabudovaný 5 stupňovú manuálnu prevodovku. V Južnej Kórei sa verzia auta s objemom motora 1.6 l nevyrábala, práve kvôli vysokým daniam za výrobu automobilov s objemom valcov nad 1.5 l.

## Druhá generácia
náhľad|Kia Rio – druhá generácia
Najviac zmien sa odrazilo v exteriéri automobilu. Zvýšil sa jeho rozmer a takisto i úžitkový priestor. Technici pridali niekoľko bezpečnostných prvkov a taktiež bolo vylepšené i hospodárenie s palivom. Po dokončení úprav druhej generácie dostal Kia Rio v USA a Kanade pomenovanie RIO 5.

### Motor
Kia Rio druhej generácie bol predstavený v roku 2005 s označením JB. Novší dizajn Kia Rio prišiel na trh v roku 2006 v Severnej Amerike, podobný verzii Hyundai Accent s ktorým zdieľal nový motor 1.6 l s názvom Alpha II.

### Inovácie druhej generácie
Rok 2006 ponúkal nový sedan s označením Rio a Rio LX, pričom Rio 5 predávaný hlavne v USA bol dostupný vo verzii SX. Európsky trh predával len 5-dverovú verziu hatchback.
Trh sa rozšíril i s ponukou troch motorov a to s objemom 1.4, 1.5 a 1.6 l.
Ďalšie úpravy pre modely Rio a Rio 5 boli pridávané postupne od roku 2009. Štandardnou výbavou sa stal kompletný audio systém s CD, USB a Bluetooth. Inovácia nastala i v dizajne automobilu, predovšetkým na svetlách a jeho prednej maske, ktorá dostala názov „Tiger Nose“.
náhľad|Kia Rio – tretia generácia

## Tretia generácia (v súčasnosti)
Poslednú generáciu Kia Rio vyrábanú vo variantoch hatchback aj sedan, uviedol Ženevský autosalón Motor Show. Najnovší typ Kia Rio je k dispozícií s novým 16 V a 1.4 l motorom s výkonom 70 kW.

## Iné projekty

## Externé odkazy
*Článok o Kia Rio  z webovej stránky Kiaauto.sk
*Oficiálne stránky Kia na Slovensku

Rio
Kategória:Malé automobily
Marta Beňačková

**Marta Beňačková** (29. august 1953, Bratislava) je slovenská operná speváčka-mezzosopranistka, ktorá pôsobí aj v Česku. 

## Umelecký profil
Absolvovala na bratislavskom konzervatóriu hru na klavír, na Vysokej škole múzických umení v Bratislave sa už venovala spevu. Jej široký koncertný repertoár zahrnuje literatúru piesňovú, oratórnu aj vokálnu symfonickú od baroka až po súčasnosť. V oblasti opery vytvorila mnoho hlavných postav svetového repertoáru, predovšetkým z diela Verdiho, Pucciniho a Dvořáka. Jej diskografia obsahuje za posledných päť rokov viac než dvadsať titulov.

## Pedagogická činnosť
Vedľa spievania sa venuje tiež vyučovaniu mladých spevákov na bratislavskom konzervatóriu, pri medzinárodných interpretačných kurzoch v Piešťanoch (pôsobí ako asistentka Magdalény Hajóssyovej) a hlavne vyučuje na Janáčkovej akademii múzických umění v Brne.

## Spolupráca s orchestrami
*Česká filharmónia
*Symfonický orchester Českého rozhlasu
*Symfonický orchester hl. m. Prahy FOK
 
## Externé odkazy
* Štátna opera Praha
* Životopis na stránkach Scéna.cz

## Zdroj
* 

Kategória:Mezzosopranisti
Kategória:Členovia Opery Slovenského národného divadla
Kategória:Slovenskí hudobní pedagógovia
Kategória:Slovenské operné speváčky
Kategória:Osobnosti z Bratislavy
Kategória:Absolventi Vysokej školy múzických umení
Kategória:Absolventi Konzervatória v Bratislave
Mužská štvorhra na Slovak Open 2011

**Mužská štvorhra na Slovak Open 2011** sa hral ako súčasť Slovak Open 2011 od 14. do 20. novembra 2011. Turnaj vyhrala dvojica Jan Hájek / Lukáš Lacko, ktorá vo finále zdolala pár Lukáš Rosol / David Škoch 2 : 0 na sety. Víťazi minulého ročníka Colin Fleming a Jamie Murray sa turnaja nezúčastnili.

## Nasadenie

# James Cerretani /  Michal Mertiňák
#  Michail Jelgin Alexandr Kudrjavcev


  Philipp Marx /  Igor Zelenay
  Ken Skupski /  Johan Brunström


## Výsledky

## Externé odkazy
* Zdroj *slovakopen2011.sk*

Kategória:Slovak Open 2011
Ženská štvorhra na Slovak Open 2011

**Ženská štvorhra na Slovak Open 2011** sa hrala ako súčasť Slovak Open 2011 od 14. do 20. novembra 2011. Titul získal britsko-francúzsky pár Naomi Broadyová / Kristina Mladenovicová, ktorý vo finále porazil český pár Karolína Plíšková, Kristýna Plíšková 2 : 1 na sety (5 : 7, 6 : 4, [10 : 2]).

## Nasadenie

## Výsledky

## Externé odkazy
* Zdroj *itftennis.com* 

Kategória:Slovak Open 2011
Desider May

** Desider May ** (* 17. marec 1900† koncentračný tábor  1942 – 45) bol slovenský šachový amatér židovského pôvodu. Pôsobil v medzivojnovom období. Bol majster Slovenska v šachu 1926 a majster ÚJČŠ 1931.

## Životopis
Hrával často o titul šampióna Bratislavy, kde bol  mimoriadne úspešný a ktorý vyhral 6-krát (1922, 1926, 1927, 1929, 1930, 1931), 2-krát bol druhý (1925, 1932) a raz tretí (1934).

Na 2. majstrovstvách Slovenska v Trenčianskych Tepliciach 1926 delil 1. miesto a v Žiline 1935 delil 6.–7. miesto (turnaj vyhral K. Opočenský, titul majstra Slovenska získal druhý v poradí – Ivan Vladimír Roháček).

Zúčastnil sa viacerých majstrovstiev Československa: na vedľajších turnajoch v Bratislave 1925 delil 6.–7. miesto a v Českých Budějoviciach získal 3. miesto. Svoj najväčší úspech dosiahol v majstrovskom turnaji o titul majstra Československa v Prahe 1931, kde delil 2.–3. miesto (vyhral L. Zobel) a bol mu udelený titul majster ÚJČŠ. Na nasledovných majstrovstvách v Mnichovom Hradišti 1933 skončil 8.–12. (vyhral S. Flohr), v Poděbradoch 1936 bol 4. (vyhral K. Hromádka) a v Prahe 1938 delil 5.–8. miesto (vyhral K. Opočenský).

V zápase v Bratislave 1927 porazil Maxa Waltera 5:3. 

Okrem toho absolvoval niekoľko menších turnajov v Česko-Slovensku:
*turnaj majstrov miest v Moravskej Ostrave 1926 (4.–5. miesto, vyhral K. Gilg),
*štvorzápas v Bratislave 1927 (2. miesto, vyhral M. Walter),
*výstavný turnaj v Znojme 1927 –  získal 5. miesto (vyhral K. Opočenský)
*vianočný turnaj v Košiciach 1931 – 32 (5. miesto, vyhral K. Opočenský)

Medzinárodné turnaje: 
*Štubnianske Teplice 1930 – 7. miesto (vyhral A. Lilienthal)
*Sliač 1932 – 13. miesto (vyhral S. Flohr a M. Vidmar)
*Budapešť 1936 – 11.–14. miesto (vyhral M. Najdorf)
*Brno 1937 – 6. miesto (vyhral A. Koblencs)

## Publikácie
Autor knihy otvorení: 
*MAY, Desider. *Handbuch der modernen Eröffnungen*, Bratislava, 1937. 68 s.

## Významné partie
*Salo Flohr vs Desider May, Štubnianske Teplice 1930, D04, 0-1
*Rudolf Spielmann vs Desider May, Sliač 1932, D53, ½-½

## Externé odkazy
*Desider May na Chessgames.com
* Desider May na 365chess.com
*Desider May na Chessmetrics

Kategória:Narodenia v 1900
Kategória:Slovenskí šachisti
Kategória:Česko-slovenskí šachisti
Kategória:Šachisti židovského pôvodu
Kategória:Obete holokaustu
Právo na šťastie

***Právo na šťastie*** je šiesty štúdiový album slovenskej punk rockovej skupiny Iné Kafe. Album bol vydaný osem rokov od predchádzajúceho *[[Bez Udania Dôvodu]]*. Od albumu *[[Čumil (album)|Čumil]]* je to tiež prvý album s bubeníkom Dodom a podobne ako *Čumil*, aj tento album bol vydaný prostredníctvom vydavateľstva Universal Music.

Album vychádza v dvoch verziách, klasickej verzii a limitovanej digipack verzii, ktorá obsahuje aj coververziu piesne Keď sa všetci zjednotíme od Zóny A.

## Zoznam skladieb

Hudba a texty: Vratko Rohoň (ak nie je uvedené inak).

### Klasická verzia
# "Čo ak nie?" - 3:53
# "Právo na šťastie" - 3:18
# "Karanténa citov" - 2:35
# "Veľkou palicou IV" - 2:11
# "Figúrka" - 2:20
# "Špinavé objatie" - 4:00
# "Končím" - 3:43
# "Ani minútu" - 2:55
# "Paralyzovaný" - 3:27
# "Koridor do raja" - 2:31
# "90 %" - 2:14
# "Petra po rokoch" - 2:42
# "Keď všetko sa (k)rúti" - 4:36

### Digipack verzia
# "Čo ak nie?" - 3:53
# "Právo na šťastie" - 3:18
# "Karanténa citov" - 2:35
# "Keď sa všetci zjednotíme" (hudba: Jaro Lederleitner, text: Peter Schredl) - 2:59
# "Veľkou palicou IV" - 2:11
# "Figúrka" - 2:20
# "Špinavé objatie" - 4:00
# "Končím" - 3:43
# "Ani minútu" - 2:55
# "Paralyzovaný" - 3:27
# "Koridor do raja" - 2:31
# "90 %" - 2:14
# "Petra po rokoch" - 2:42
# "Keď všetko sa (k)rúti" - 4:36

## Zostava
* Vratko Rohoň – gitara, spev, vokály
* Peter "Forus" Fóra – basová gitara, vokály, zbory
* Dodo Praženec – bicie, vokály, zbory

## Hostia
* Braňo "Gza" Wáclav - (14)
* Jimi Cimbala - gitarové sólo (1)
* Ľubomír Horák - trombón (9)
* Marek Rakovický - Hammond organ, slide guitar, klávesy, zbory (7, 4, 9, 13)
* Matej Turcer - gitara, zbory (3, 4, 7)
* Peter "Pepe" Huraj - saxofón (9)
* Peter "Petko" Opet - trúbka (9)
* Richard Klimo - (4)
* Roman "Hulo" Hulín - (4)
* Viliam Bujnovský - klávesy (7, 14)
* Vladimír Moravčík - (4)
* Vincent Šušol - zbory (4, 9, 13)
 
## Externé odkazy
* ''Právo na šťastie'' - recenzia  

Kategória:Albumy skupiny Iné Kafe
Kategória:Hudobné albumy z 2011
Mâcon (mesto)

**Mâcon** je francúzske mesto v departemente Saône-et-Loire, v regióne Burgundsko-Franche-Comté.

## Poloha
Mesto má rozlohu . Najvyšší bod je položený  a najnižší bod 

Je situované na západnom brehu rieky Saôna medzi oblasťami La Bresse na východe a Beaujolais na juhu. Je to najväčšie centrum v kraji Burgundsko postavené v románskom štýle s južným koloritom. Nachádza sa  od Bourg-en-Bresse (prefektúra departmentu Ain),  od Lyonu a  od Paríža.

Mâcon je obkolesený  vinohradov, ktoré vyprodukujú 49 mil. fliaš vína, z ktorých najslávnejšie značky sú „Saint-Véran“ a „Pouilly-Fuissé“.

## Dejiny
Mestská aglomerácia bola založená na bývalom keltskom oppide založenom bezpochyby na začiatku 1. storočia pred Kr. pod menom „Matisco“. Mesto sa rýchlo rozvíjalo v 1. – 2. storočí. Počas 4. storočia mesto vybudovalo svoje hradby.
 
V stredoveku bolo centrom grófstva podriadeného Burgundskému vojvodstvu. Tu sa Karol IX. zastavil po ceste zo Chalonu v Mâcone, bolo to 3. júna 1564, sprevádzaný dvorom a bratom vojvodom z Anjou, Henrichom Navarrským a kardinálmi. 

V roku 1790 sa mesto stalo centrom nového departmentu Saône-et-Loire.

V roku 1814 bola v meste invázia rakúskej armády, neskôr bolo dvakrát oslobodené francúzskou armádou, nakoniec definitívne okupované až do pádu cisárstva. Po návrate Napoleona I. a obdobia „Sto dní“  bolo opäť dobyté Rakúšanmi.

## Obyvateľstvo
Počet obyvateľov je  ().

Nasledujúci graf zobrazuje vývoj počtu obyvateľov v meste.

## Doprava
### Cestná infraštruktúra
* Autocesta A6 (trasa Paríž – Lyon)
* Autocesta A40 (trasa **Mâcon** – Genève)
* Autocesta A406 (obchádza juh Mâconu)
* Nationale 6
* RCEA (cesta Centre Europe – Atlantique), ktorá umožňuje dopravu do Annemasse v Nantes a Bordeaux
* Most Françoisa Mitterranda, ktorý je druhým dielom spájajúcim Mâcons s ľavým brehom Saône

### Železnice
* Stanica TGV – rýchlovlak na trase Mâcon-Loché-TGV (trasa Paríž – Marseille a Paríž – Ženeva)
* Stanica SNCF Mâcon-Ville (trasa Dijon-Lyon a Dijon-Marseille)

### Riečna doprava
* prepojenie Saône a Rhône umožňuje prístup k Stredozemnému moru

## Osobnosti mesta
* Alphonse de Lamartine (* 1790 – † 1869), básnik, spisovateľ a politik
* Claude-Philibert Barthelot de Rambuteau (* 1781 – † 1869), politik
* Georges Duby (* 1919 – † 1996), historik
* Antoine Griezmann (* 1991 - ), francúzsky futbalista

## Partnerské mestá
*  Alcázar de San Juan, Španielsko
*  Crewe, Spojené kráľovstvo
*  Jáger, Maďarsko
*  Lecco, Taliansko
*  Macon, Georgia, Spojené štáty
*  Nantwich, Spojené kráľovstvo
*  Neustadt an der Weinstraße, Nemecko
*  Overijse, Belgicko
*  Pori, Fínsko
*  Santo Tirso, Portugalsko

## Referencie


## Pozri aj
*Zoznam obcí departementu Saône-et-Loire

## Iné projekty
 

## Zdroj

Kategória:Mestá v regióne Burgundsko-Franche-Comté
Kategória:Obce v departemente Saône-et-Loire
Kategória:Sídla na Saône
Jozef Masarik

prof. RNDr. **Jozef Masarik**, DrSc. (* 5. október 1959, Handlová) je slovenský jadrový fyzik.

## Život
Vyrastal v Jalovci. Vyštudoval jadrovú fyziku na Matematicko-fyzikálnej fakulte Univerzity Komenského v Bratislave (dnes FMFI UK). Je profesorom na Katedre jadrovej fyziky a biofyziky a bol dekanom FMFI UK. Stal sa vedcom roka 2009. Je ženatý, má dve deti, syna Jozefa (1992) a dcéru Máriu (1994).

## Odborné študijné pobyty v zahraničí
* Los Alamos National Laboratory (USA)
* Inštitút Maxa Plancka v Mainzi (Nemecko)
* Švajčiarsky federálny ústav pre životné prostredie v Duebendorfe
* univerzita v Berkeley (Kalifornia, USA)

## Ocenenia
* 2003: Cena Literárneho fondu za vedecký ohlas.
* 2004: Cena ministra školstva, vedy, výskumu a športu SR za vedu a techniku v kategórii Výskum a vývoj *„za podstatný príspevok k popisu interakcií kozmického žiarenia s látkou a k rozvoju ich aplikácií v geofyzikálnom a kozmickom výskume“*.
* 2010: Vedec roka SR za rok 2009 *„za vytvorenie doteraz najúplnejšieho modelu interakcií kozmického žiarenia s látkou“*.
* 2021: Ocenenie Bratislavského samosprávneho kraja za rok 2020.

## Referencie

## Iné projekty

## Externé odkazy
* Jozef Masarik: Skúmanie vesmíru je najlepšia investícia – veda.sme.sk
* Aj ďalšie reaktory majú problémy – spravy.pravda.sk
* Jozef Masarik: Raz pôjdeme všetci na Mars – trnavskyhlas.sk
* Rýchlejšie ako svetlo? Merania asi majú chybu – veda.sme.sk
* Jozef Masarik – hosť TV relácie Medzi nebom a zemou – tvlux.sk

Kategória:Slovenskí jadroví fyzici
Kategória:Slovenskí univerzitní profesori
Kategória:Dekani Fakulty matematiky, fyziky a informatiky Univerzity Komenského v Bratislave
Kategória:Vyučujúci na Fakulte matematiky, fyziky a informatiky Univerzity Komenského v Bratislave
Kategória:Absolventi Fakulty matematiky, fyziky a informatiky Univerzity Komenského v Bratislave
Kategória:Osobnosti z Handlovej
Kategória:Riadni členovia Učenej spoločnosti Slovenska
Škoda 28Tr Solaris

**Škoda 28Tr Solaris** je trojnápravový trolejbus vyrábaný v spolupráci spoločnosti Škoda Electric (elektrická výzbroj a kompletizácia) a Solaris Bus & Coach (karosérie). Výroba prebiehala v rokoch 20082015.

## Historické pozadie
O výrobe nového typu trolejbusu Škoda rozhodla skutočnosť, že zatiaľ čo niektorí dopravcovia žiadali pätnásťmetrový trojnápravový trolejbus, firma Irisbus Iveco, do roku 2008 výhradný dodávateľ karosérií pre Škodu Electric, žiadne takéto vozidlo nevyrába. Preto sa Škoda Electric rozhodla spolupracovať s poľským výrobcom Solaris, ktorý štandardne produkuje autobusy Urbino 15 s dĺžkou 15 metrov a ktorý už má s dodávkami svojich karosériou pre trolejbusy skúsenosti (pozri Solaris Trollino 15).

## Prevádzka
Ako prvé boli trolejbusy 28Tr dodané do Pardubíc. Dopravný podnik mesta Pardubic (DPMP) objednal celkom osem týchto vozov, pričom do konca roka 2008 boli dodané štyri trolejbusy Škoda 28Tr Solaris, zostávajúce štyri vozy mali byť dodané v priebehu roku 2009. Cena jedného vozu bola nižšia ako 11 miliónov korún.

Prvý trolejbus 28Tr dorazil do Pardubíc 20. októbra 2008. Po úprave exteriéru a obdržaní evidenčného čísla 400 vyrazil 22. októbra na prvé skúšobné jazdy v pardubickej trolejbusovej sieti. Už 25. októbra 2008 bol trolejbus 28Tr prvýkrát zaradený do skúšobnej prevádzky s cestujúcimi. Nasledujúce vozy, ktorých finálna montáž a prvé skúšobné jazdy prebehli v Ostrave (prvý bol skompletizovaný v Plzni), dorazili do dopravného podniku postupne od 3. do 5. decembra (v poradí 401-403-402). Dňa 15. decembra 2008 sa uskutočnilo ich slávnostné odovzdanie, pri ktorom všetky štyri nové vozy dostali mená víťazov Veľkej pardubickej z 19. storočia. Ďalšie dva trolejbusy č. 404 a 405 boli do Pardubíc dodané v decembri 2009. V rokoch 20112012 vyrobila Škoda Electric pre DPMP ďalšie štyri vozy typu 28Tr, ktoré boli spolufinancované z európskych fondov ROP. Prvé dva vozy boli dodané v septembri 2011, ďalšie dva v septembri 2012.

V rokoch 20092011 zakúpilo šesť trolejbusov Škoda 28Tr Solaris mesto Teplice, siedmy voz rovnakého typu bol dodaný roku 2015. Na konci roka 2011 boli dva vozy 28Tr dodané Dopravnému podniku mesta Ústí nad Labem, na ktoré v rokoch 2014 a 2015 nadviazala dodávka ďalších 16 trolejbusov.

## Dodávky trolejbusov

## Referencie

* 

## Iné projekty

28Tr
28Tr
Formula 1 v roku 2012

**Sezóna 2012** bola 63. ročníkom majstrovstiev sveta jazdcov a 55. ročníkom pohára konštruktérov Formuly 1. Kalendár obsahoval rekordných 20 veľkých cien. Začala sa 18. marca Veľkou cenou Austrálie a skončila 25. novembra Veľkou cenou Brazílie. 

Majstrom sveta sa po tretíkrát po sebe stal Nemec Sebastian Vettel. Pohár konštruktérov takisto po tretíkrát vybojoval tím Red Bull.

Zaujímavosťou je, že v šampionáte bojovalo až 6 majstrov sveta, čo je rekord, ktorý ešte nebol prekonaný. 
* Michael Schumacher – Mercedes (1994, 1995, 20002004)
* Fernando Alonso – Ferrari (2005 a 2006)
* Kimi Räikkönen – Lotus F1 Team (2007)
* Lewis Hamilton – McLaren (2008)
* Jenson Button – McLaren (2009)
* Sebastian Vettel – Red Bull Racing (2010 a 2011)
Ďalším rekordom je, že sedem prvých pretekov, vyhralo sedem rôznych jazdcov. 

Bola to posledná sezóna pre sedemnásobného šampióna Michaela Schumachera.

## Zloženie tímov

## Kalendár

## Výsledky a umiestnenie

### Výsledky veľkých cien

### Bodovací systém
Body sa udeľovali prvým desiatim jazdcom pretekov. Body sa udeľujú za každé preteky podľa nasledujúceho systému:

### Majstrovstvá sveta jazdcov

### Majstrovstvá sveta konštruktérov

## Referencie


2012
Kategória:Šport v 2012
Električková doprava vo Volgograde

náhľad|300px|Podzemná stanica ''Leninovo námestie''
**Električková doprava vo Volgograde** – v ruskom Volgograde je prevádzkovaná sieť električkovej dopravy o dĺžke . Jej časť, trať o dĺžke , je vybudovaná ako električková rýchlodráha (rusky *метротрам* / *metrotram*), z časti vedená pod zemským povrchom.

## Dejiny
Prvé električky vyšli do volgogradských ulíc 9. apríla 1913. Ich prevádzka bola dvakrát prerušená (počas občianskej vojny v rokoch 1920 – 1922 a za druhej svetovej vojny 1942 – 1943).

6. novembra 1958 bola v južnej Volgogradskej štvrti červenej armády sprevádzkovaná druhá električková sieť, ktorá nebola s tou prvou nijako prepojená.

V roku 1984 bola sprevádzkovaná rychlodrážna linka „metrotram“, ktorá v časti úseku v centre mesta vedie v podzemí.

V roku 2008 tak vo Volgograde existujú tri od seba nezávislé električkové siete. V prípade južnej a centrálnej ide o klasické električkové linky, severnú sieť tvorí rychlodrážna, čiastočne podzemné linka, na ktorú sa v stanici Štadión Monolit napája bežná trať (linka č 13).

Rozchod koľají je , k dispozícii je asi 330 električkových vozidiel.

## Metrotram

Linka „metrotramu“ (*Volgogradskij metrotram*, rusky *Волгоградский метротрам*) o dĺžke  vedie zo severného predmestia Volgogradu do centra mesta pozdĺž rieky Volgy. Na celej trati sa nachádza 18 staníc. Väčšina tejto dráhy je klasická električková rýchlodráha, ktorá je oddelená od ostatnej dopravy aj električkových križovatiek.  dlhý úsek v centre mesta bol ale vybudovaný podpovrchovo; dve stanice s ostrovnými nástupišťami a jedna s bokovými, ktoré sa v ňom nachádzajú sa podobajú staniciam v ruských sieťach metra. Celá linka má názov *Skorostnoj Tramvaj* a bola slávnostne otvorená 5. novembra 1984. Jej sprevádzkovaním sa uľahčilo prímestskej vlakovej doprave, ktorá bola v tomto smere preťažená. Vo výstavbe je podzemné pokračovanie v centre mesta južným smerom s ďalšími tromi stanicami.

## Vozňový park

## Iné projekty

Kategória:Doprava vo Volgograde
Volgograd
Kia Sorento

**Kia Sorento** je stredne-veľké Crossover SUV, ktoré od roku 2002 vyrába juhokórejská automobilka Kia Motors. Kia Sorento môžeme zaradiť medzi SUV strednej kategórie a to nielen kvôli 4 x 4 pohonu ale i flexibilnému a variabilnému interiéru ale aj výbornému správaniu v teréne. Zaujímavosťou je, že názov Sorento je odvodený od talianskeho mesta Sorrento.

## Prvá generácia (2002–2009)
Sesterská spoločnosť Kia Motors, Hyundai Motor Company začala pre automobil Kia Sorento dodávať výkonný 3.5 l motor Sigma, s kvalitným výkonom 143 kW. Vozidlo sa výborne správa na cestách aj vo veľmi ťažkom teréne a to vďaka štvorkolesovému pohonu Four Wheel Drive System. Postupne získal Kia Sorento športový dizajn, ktorý sa vyznačoval liatinovými kolesami, diaľkovým centrálnym zamykaním, prednými a bočnými airbagmi a koženým interiérom.
Kia Sorento prvej generácie disponoval kotúčovými brzdami na všetkých kolesách, ako aj 5-stupňovou manuálnou prevodovkou. Sila auta je daná aj tzv. rebrinovou štruktúrou podvozku, ktorá je prítomná u mnohých nákladných áut.
Rok 2007 bol významný prechodom od motora 3.5 l Sigma k silnejšiemu, 3.8l Lambda, ktorý zdvojnásobil silu automobilu. Okrem výkonnejšieho motora došlo i k technickej zmene prevodovky. Novým štandardom sa stala Sportmatic Tip-tronic automatická prevodovka, nielen vďaka ktorej získal Kia Sorento 5 hviezdičiek za bezpečnosť v crash testoch.

### Technické údaje

## Druhá generácia (2009–2014)
Nový dizajn automobilu Kia Sorento bol na trhu predstavený v roku 2009. Táto nová verzia bola uvedená na trh v Južnej Kórei. Nový Sorento predstavoval prvý model spoločnosti Kia, ktorý sa začal vyrábať v továrni West Point Georgia, v USA. 
Od roku 2011 je Kia Sorento dostupný v troch verziách a to LX, EX a SX, ktorý predstavuje najvýkonnejšiu verziu a výborné hospodárenie s palivom. Typ LX a EX sú v predaji na trhu s s 2,4-litrovým motorom. 

### Bezpečnosť a cena
Automobil Kia Sorento bol ohodnotený najvyššou známkou bezpečnosti v crash testoch spoločnosťou Euro NCAP a Austrálskou spoločnosťou ANCAP. 
Verzia LX, ktorá je najlacnejšia sa na trhu pohybuje v cene 25 000 €. EX verzia začína cenou 28 000 € a najdrahšiu úroveň predstavuje cena 34 000 €, čo samozrejme závisí aj od doplnkovej výbavy (kožené poťahy, panoramatické strešné okno, alebo 6-stupňová automatická prevodovka).

## Referencie

## Iné projekty

## Externé odkazy
*Oficiálne stránky spoločnosti Kia na Slovensku.
*Článok o Kia Sorento .

Sorento
Kategória:Automobily so zadným náhonom
Kategória:Automobily s pohonom 4 × 4
Kategória:SUV
Vec (film)

***Vec*** (ang. *The Thing* alebo tiež *John Carpenter’s The Thing*) je sci-fi horor režírovaný Johnom Carpenterom a napísaný Billom Lancasterom v hlavnej úlohe s Kurtom Russellom. Názov filmu odkazuje na hlavného antagonistu: parazitickú mimozemskú formu života, ktorá asimiluje ostatné organizmy a potom ich imituje. Vec prenikne do arktickej výskumnej stanice, pričom má vzhľad výskumníkov, ktorých zabila a v skupine živých výskumníkov sa vyskytuje paranoja.

Film je zdanlivým remakeom filmu *[[The Thing from Another World]]* od režisérov Howarda Hawksa a Christiana Nybyho.

Predaj do kín pre film bol nízky. Pripisovalo sa to mnohým faktorom, vrátane vydania filmu *[[E.T. Mimozemšťan]]* režiséra Stevena Spielberga, ktorý bol vydaný v rovnaký čas a obsahuje optimistickejší pohľad na mimozemskú návštevu. Avšak, film *Vec* sa stal ziskovým vďaka kultovému pokračovaniu s vydaním na domácom videu.

## Obsadenie
*Kurt Russell ako R.J. MacReady
*Wilford Brimley ako Dr. Blair
*Keith David ako Childs
*Donald Moffat ako Garry
*Richard Masur ako Clark
*David Clennon ako Palmer
*Charles Hallahan ako Vance Norris
*Joel Polis ako Fuchs
*T.K. Carter ako Nauls
*Richard Dysart ako Doc Copper
*Thomas G. Waites ako Windows
*Peter Maloney ako George Bennings
*Norbert Weisser ako nór
*Larry J. Franco ako nórsky pasažier s puškou

## Ocenenia
Film *The Thing* získal dve nominácie na cenu Saturn Award v kategóriách Best Horror Film a Best Special Effects, ale prehral s filmami *[[Poltergeist (film)|Poltergeist]]* a *[[E.T. Mimozemšťan]]*.

## Referencie

## Externé odkazy
* 
* The Thing na AllRovi
* The Thing na Box Office Mojo
* The Thing na Rotten Tomatoes
* The Thing na Top250.info

Kategória:Filmy z 1982
Kategória:Sci-fi filmy USA
Kategória:Hororové filmy USA
Kategória:Filmové remaky
Kategória:Filmy Universal Studios
Kategória:Filmy režírované Johnom Carpenterom
Kategória:Kultové filmy
Kategória:Filmy podľa názvu
The Adventures of Rain Dance Maggie

„**The Adventures of Rain Dance Maggie**“ je skladba americkej rockovej skupiny Red Hot Chili Peppers z ich albumu *[[I’m with You (album)|I'm with You]]*. Bola vydaná ako prvý singel z albumu. Je to prvý singel skupiny, vydaný od singlu „Hump de Bump“ v roku 2007 a takisto je prvým singlom s novým gitaristom Joshom Klinghofferom. Skladba bola vydaná do rádií dňa 15. júla 2011, teda tri dni predtým, ako sa očakávalo náhodné vydanie. Singel vo forme digital download bol vydaný dňa 18. júla, kým CD singel bol vydaný o štyri dni neskôr. Skladba dosiahla 1. miesto v rebríčku Rock Songs a udržal sa na tejto pozícii osem týždňov. Dňa 10. augusta 2011 sa skladba umiestnila na 12. mieste v rebríčku Alternative Songs, kde sa na vrchole udržal presne štyri týždne.

## Zostava
* Flea – basová gitara, sprievodný spev
* Anthony Kiedis – sólový spev
* Josh Klinghoffer – gitara, sprievodný spev
* Chad Smith – bicie
* Mauro Refosco – perkusie

## Formáty a zoznamy skladieb
*;CD singel / Digital download
# „The Adventures of Rain Dance Maggie“ – 4:42

* Toto je pormo obsahujúce UK Radio Edit

* CD singel obsahuje RHCP hviezdovú samolepku

## Pozície v rebríčkoch

## Referencie

Kategória:Single z 2011
Kategória:Piesne z 2011
Kategória:Single Red Hot Chili Peppers
Kategória:Piesne Red Hot Chili Peppers
Kategória:Piesne produkované Rickom Rubinom
Elevation

„**Elevation**“ je tretia skladba a tretí singel írskej rockovej skupiny U2 z jej albumu *[[All That You Can’t Leave Behind]]*. Vďaka búrlivým beatom, množstvu zvukových efektov v strednom gitarovom riffe a ľahkým slovným rýmom sa stal hitom v USA a Veľkej Británii. Takisto sa stal ich druhým singlom, ktorý dosiahol 1. miesto v Holandsku. V roku 2002 singel „Elevation“ vyhral cenu Grammy v kategórii Best Rock Performance by a Duo or Group with Vocal.

## Formáty a zoznamy skladieb

***Version 1**
#„Elevation“ (Tomb Raider Mix) (3:35)
#„Elevation“ (Escalation Mix) (7:04)
#„Elevation“ (Vandit Club Mix) (8:54)

CD verzia bola vydaná iba v Spojenom kráľovstve.

***Version 2**
#„Elevation“ (Tomb Raider Mix) (3:35)
#„Last Night on Earth“ (Live from Mexiko) (6:20)
#„Don’t Take Your Guns to Town“ (4:11)

Prvá regulárna CD edícia, vydaná v Európe, Kanade a Spojenom kráľovstve.

***Version 3**
#„Elevation“ (Tomb Raider Mix) (3:35)
#„Elevation“ (The Biffco Mix) (4:18)

Iba v Európe.

***Version 4**
#„Elevation“ (Tomb Raider Mix) (3:35)
#„Elevation“ (Escalation Mix) (7:04)
#„Elevation“ (Influx Remix) (4:02)
#„Elevation“ (Quincey and Sonance Mix) (6:53)

Druhý regulárny CD singel vydaný v Európe, Austrálii a Kanade. Verzia vydaná v Austrálii tiež obsahuje „Last Night on Earth“ (Live from Mexico City).

***Version 5**
#„Elevation“ (Tomb Raider Mix) (3:35)
#„I Remember You“ (Live from Irving Plaza) (1:28)
#„New York“ (Live from Irving Plaza) (5:42)
#„I Will Follow“ (Live from Irving Plaza) (3:51)

Nazvaná "Tour Edition" táto edícia bola číslovaná a predávaná na prestávkach turné po Európe. „I Remember You“ je coververzia Ramones.

***Version 6**
#„Elevation“ (Tomb Raider Mix) (3:35)
#„I Remember You“ (Live from Irving Plaza) (1:28)
#„New York“ (Live from Irving Plaza) (5:42)
#„Don’t Take Your Guns to Town“ (4:11)
#„Elevation“ (The Biffco Mix) (4:18)

Vydaný iba v Austrálii.

***Version 7**
#„Elevation“ (Tomb Raider Mix) (3:35)
#„Elevation“ (Tomb Raider Mix – Enhanced Video) (3:50)
#"Výňatky z MTV *Making the Video*"

DVD singel edícia.

***Version 8**
#„Beautiful Day“ (Quincey and Sonance Mix) (7:56)
#„Beautiful Day“ (The Perfecto Mix) (7:48)
#„Beautiful Day“ (David Holmes Remix) (5:34)
#„Elevation“ (The Vandit Club Mix) (8:54)
#„Elevation“ (Influx Remix) (4:02)
#„Elevation“ (Escalation Mix) (7:04)
#„Elevation“ (Quincey and Sonance Remix) (6:53)

Dvojitý 12" vinyl vydaný v Spojenom kráľovstve.

## Pozície v rebríčkoch

## Referencie

Kategória:Single z 2001
Kategória:Piesne z 2001
Kategória:Single skupiny U2
Kategória:Piesne skupiny U2
Sonja Henie

**Sonja Henie** (* 8. apríl 1912, Oslo, Nórsko  † 12. október 1969, počas letu medzi Parížom a Oslom) bola nórska krasokorčuliarka a filmová herečka. 

Počas kariéry sa stala trojnásobnou olympijskou víťazkou (1928, 1932 a 1936), desaťnásobnou majsterkou sveta (1927 – 1936) a šesťnásobnou majsterkou Európy (1931 – 1936). Po skončení športovej kariéry sa neskôr uplatnila ako úspešná americká filmová herečka v Hollywoode. Pôsobila aj ako majiteľka a prevádzkovateľka korčuliarskeho súboru v odbore ľadovej revue.

Dodnes je mnohými priaznivcami krasokorčuľovania považovaná za najpôvabnejšiu a najelegantnejšiu krasokorčuliarku všetkých čias.

## Literatúra
* *Wings on My Feet* (1940) – autobiografia
 
## Externé odkazy
* 
* Henie Onstad Kunstsenter in Høvikodden
* FemBiographie Sonja Henie

Kategória:Nórski krasokorčuliari
Kategória:Nórski olympijskí víťazi
Kategória:Olympijskí víťazi v krasokorčuľovaní
Kategória:Nórske filmové herečky
Kategória:Majstri Európy v krasokorčuľovaní
Kategória:Naturalizované osobnosti USA
Kategória:Osobnosti z Osla
Kategória:Úmrtia na leukémiu
Futalognkosaurus

**Futalognkosaurus** bol rod obrieho bylinožravého sauropóda, predstaviteľa skupiny Titanosauria. Žil vo vrchnej kriede (pred približne 87 miliónmi rokov) na území dnešnej Argentíny. Jeho jediný druh je **Futalognkosaurus dukei**.

## Nález
Fosílie tohoto „megasauropóda“, ako sa neoficiálne hovorí sauropódom dlhším ako tridsať metrov, boli objavené v marci 2000 v provincii Neuquén v Argentíne. Opísané však boli až v roku 2007 paleontológom Calvom a jeho kolegami. Futalognkosaurus patrí medzi najväčšie známe dinosaury a zároveň medzi najlepšie zachované obrie sauropódy. Kompletný fosílny materiál zahŕňajúci pozostatky troch jedincov je známy asi zo 70%.

## Veľkosť
Dĺžka tohto sauropóda činila asi 32 až 34 metrov. Hmotnosť zatiaľ nebola presnejšie odhadnutá, ale medzi objaviteľmi sa špekulovalo až o 80 tonách. Je teda porovnateľných rozmerov ako príbuzné rody Argentinosaurus a Puertasaurus, ktoré patria k najväčším doteraz známym sauropódom vôbec. Neskôr bol odhad trochu znížený asi na 60 až 70 ton. Len krk napríklad meral okolo 10,6 metra a trup asi 5 metrov. Rozpätie bedrových kostí meria na šírku asi 2,5 metra.

## Príbuzenstvo
Fylogenetická analýza zaradila tohto sauropóda do čeľade Titanosauridae, ktorú však niektorí vedci neuznávajú. Jeho najbližším príbuzným potom bol zrejme oveľa menší rod Mendozasaurus.

## Galéria

Súbor:Futalognkosaurus dukei.jpg|Stavec.
Súbor:Futalognkosaurus.JPG|Rekonštrukcia kostry v Kanade.


## Referencie

## Zdroj
* 

Kategória:Kriedové dinosaury
Kategória:Dinosaury z Južnej Ameriky
Kategória:Titanosauria
Podhladinové ragby

náhľad|Podhladinové ragby  náhľad|Zápas v podhladinovom ragbynáhľad|Bazén pri podhladinovom ragby
**Podhladinové ragby** (iné názvy: **podvodné ragby, vodné ragby**, (?)**potápačské ragby**, (?) **ragby pod vodou, UW ragby**, angl. *underwater rugby, UW rugby*) je kolektívny šport a loptová hra, ktorá sa hrá v bazéne. Šport, v ktorom proti sebe nastupujú dve šesťčlenné družstvá, obsahuje prvky viacerých športov, ako sú ragby, basketbal, či vodné pólo. Cieľom hry je dopraviť guľatú loptu pomocou rúk do koša. Na významných podujatiach sú bazény vybavené kamerou a prenosy sa vysielajú divákom.

## Dejiny
Tento mladý šport vznikol v Nemecku v roku 1961. V tomto roku istý Ludwig von Bersuda, člen nemeckého klubu freediverov a športových potápačov v Kolíne nad Rýnom, prišiel s myšlienkou hrať loptové hry pod hladinou vody. Naplnil loptu slaným roztokom a nový šport bol na svete. V roku 1963 bola táto nová športová disciplína predvedená ako ukážková hra na národných nemeckých hrách. Prvý oficiálny zápas sa konal 4. októbra 1964. Šport si našiel rýchlo svoje zázemie aj v škandinávskych krajinách a neskôr aj v USA, Kolumbii či Venezuele. Podvodné ragby sa stalo jedným zo športov Svetovej konfederácie činností pod vodou (CMAS) a pod týmto riadiacim orgánom sa uskutočňuje aj najvyššie medzinárodné podujatie v tomto športeMajstrovstvá sveta.

## Stručné pravidlá
* tím tvorí 6 hráčov v bazéne a 5 hráči na striedačke (tá je na okraji bazéna), ktorí môžu kedykoľvek nahradiť hráča v bazéne
* hracia doba je 2 x 15 min s 5 minútovou prestávkou
* guľatá (čierna, biela alebo červená) lopta musí byť napustená takým množstvom slaného roztoku, aby lopta pozvoľne klesala ku dnu bazéna rýchlosťou 1 m/s, pre mužov má mať priemer 520 mm, pre ženy 490 mm
* hĺbka vody v bazéne má byť 3,5 až 5 m
* bránky tvoria 2 kovové koše umiestnené na protiľahlých koncoch pri dne bazéna
* hráči musia byť vybavený šnorchlom, potápačskými okuliarmi, plutvami a čiapkou
* hráči rovnakého tímu musia mať čiapky, plavky prípadne náramky na rukách rovnakej farby 
* stretnutie rozhodujú 3 rozhodcovia, hlavný je na suchu a 2 pomocní sú s kyslíkovou bombou a v neopréne pod vodou; dorozumievajú sa zvukovými signálmi, ktorým musia rozumieť aj hráči
* v podhladinovom ragby existuje funkcia brankára, ktorá "stráži" domáci kôš, ale často je využívaná aj v útočnej fáze hry, keďže takýto hráč dokáže zadržať dlhšie dych
* v hre si hráči môžu loptu prihrávať do akéhokoľvek smeru
* je zakázané strhávať súperovi plavky či výstroj, atakovať hráčov bez lopty, úmyselne kopnúť či udrieť súpera, držať súpera za krk či hlavu

## Pozri aj
* Svetová konfederácia činností pod vodou
* Majstrovstvá sveta v podhladinovom ragby

## Iné projekty

## Externé odkazy
* Podhladinové ragby na stránke Svetovej konfederácie podhladinových športov  
* Pravidlá podhladinového ragby 
* Informácie o podhladinovom ragby  


Kategória:Kolektívne športy
Kategória:Loptové hry
Kategória:Vodné športy
Portské víno

thumb|Pohár hnedožltého portského vína
thumb|Starnutie portského vína v drevených sudoch
**Portské víno** (známe tiež ako **Porto**, **Oporto** alebo v origináli **Vinho do Porto**) je fortifikované víno, ktoré sa vyrába v údoliach pozdĺž rieky Douro v severnej časti Portugalska. 

Ide o typické červené víno s vyšším podielom zvyškového cukru (často je prezentované ako dezertné víno). Objavuje sa v suchej, polosuchej a niekedy tiež bielej variante. Fortifikované vína v podobnom štýle sa vyrábajú aj mimo Portugalska, a to predovšetkým v Austrálii, Severnej Afrike, Kanade, Indii, Argentíne a USA. V rámci Európskej únie je ale označenie Porto vyhradené ako ochranná známka pôvodu iba pre výrobky portugalskej proveniencie.

## Referencie

## Iné projekty

## Externé odkazy
* Instituto dos Vinhos do Douro e Porto

## Zdroj
*

Kategória:Portugalské vína
Pyrolyzín

**Pyrolyzín** (skratka **Pyl**, **O**), je zvláštna proteinogénna aminokyselina, ktorá sa v určitých výnimočných prípadoch zaraďuje do bielkoviny vyrábanej na ribozóme  procesom translácie. Niekedy sa označuje ako 22. proteínogénna aminokyselina (pričom 21. je selenocysteín).

Začlenenie pyrolyzínu ako proteínogénnej aminokyseliny bolo objavené u niektorých archebaktérii (*[[Methanosarcina barker]]*), a to konkrétne v enzýme zvanom monometylamínmetyltransferáza (MtmB). Bol však odhalený aj u pomerne nepríbuzných skupín prokaryotov, ako je archebaktéria *[[Methanococcoides burton]]* či grampozitívne baktérie *[[Desulfitobacterium hafniense]]*.

## Referencie


## Zdroj

Kategória:Proteínogénne aminokyseliny
Kategória:Dipeptidy